થોડા સમય બાદ અનમોલને વડોદરાની બી.એડનીકોલેજમાં પ્રોફેસર તરીકે નવી નવી જોબ મળી હતી. ત્યાં જોબ એને મળી, અને અહીં મારા હરખનો પાર નહોતો ! એને ફોન પર તો અભીનંદન પાઠવ્યા જ હતા, જોડે મનોમન નક્કી કરી લીધું હતું, એને એના શેહરમાં જઈ સરપ્રાઈઝ વીઝીટ આપવાની. જોબ મળ્યા બાદ એને કામમાં ઘણી વ્યસ્તતા રહેતી. અને અહીં મને ક્ષણભરની નવરાશમાં પણ એની યાદો કોરી ખાતી. અને એ વિરહ ન સહેવાતાં મેં સરપ્રાઈઝ વિઝીટના પ્લાન પર અમલ કરવાનું નક્કી કરી લીધું. ઘરેથી અનમોલને ઓળખતા હોવાની કારણે કોઈ ના પાડે એવું કારણ હતું નહીં, અને એ અઠવાડિયાનો શનિવાર આવતા જ હું ઉપડ્યો વડોદરા !